Iċ- tal-Kumitat tal-Kontijiet Pubblici, id-Deputat Tonio Fenech, sejjaħ laqgħa urġenti tal-Kumitat tal-Kontijiet Pubblici għal għada l-Erbgħa biex il-Kumitat jiddiskuti d-direzzjoni li għandu jieħu l-istess Kumitat wara r- mogħti mill-Ispeaker tal-Kamra tad-Deputati waqt is-seduta tal-bieraħ filgħaxija b'rabta mal-kuntratt li l-Gvern għamel ma' Henley & Partners u li s'issa l-Gvern qed iżomm mistur. Il-Partit Nazzjonalista se jibqa' jinsisti li l-Gvern jippubblika l-kuntratt minnufih biex b'hekk il-Kumitat tal-Kontijiet Pubbliċi jkun jista' jagħmel l-iskrutinju meħtieġ. Bir- mogħti lbieraħ, il-Gvern m'għandux aktar fejn jistaħba. Mhuwiex accettabbli li l-Gvern ikompli jittardja l-pubblikazzjoni tal-kuntratt. Jekk m'għandux x'jaħbi, il-Gvern għandu jippubblika l-kuntratt ma' Henley & Partners minnufih u mhux ikompli jaħli l-ħin sakemm tgħaddi l-elezzjoni ta' nhar is-Sibt li ġej. Sadanittant, wara li l-Partit Nazzjonalista kixef il-gidba tal-Gvern dwar il-pubblikazzjoni tal-kuntratt ma' Henley & Partners, ilbieraħ il-Ministru tal-Ġustizzja Owen Bonnici ammetta fil-Parlament li ma kellu ebda intenzjoni li jiżgwida lill-Kumitat tal-Kontijiet Pubblici jew lill-Kamra tad-Deputati meta stqarr li l-kuntratt ma' Henley & Partners ma jistax jiġi ppubblikat "b'digriet tal-Qorti". Peress li l-Prim Ministru nnifsu rrepeta din l-istess gidba għal darba tnejn meta qal li "l-Gvern irid jimxi ma' dak li qalet il-Qorti", il-Partit Nazzjonalista qiegħed jistenna li l-Prim Ministru jammetti li żbalja u jsegwi l-passi tal-Ministru Owen Bonnici billi jitlob apoloġija talli gideb lill-poplu Malti. Uffiċċju Informazzjoni Partit Nazzjonalista
Tissejjaħ laqgħa urġenti tal-Kumitat għall-Kontijiet Pubblici.